b'\n_START_ARTICLE_\nAmeri\xc5\xa1ki dr\xc5\xbeavni in\xc5\xa1titut za standarde\n_START_PARAGRAPH_\nAmeri\xc5\xa1ki dr\xc5\xbeavni in\xc5\xa1itut za standarde (angle\xc5\xa1ko American National Standards Institute, znan tudi pod kratico ANSI) je neprofitno zdru\xc5\xbeenje v ZDA, ki skrbi za razvoj standardov za izdelke, storitve, sisteme, procese in osebje. Deluje kot organizacija za akreditacijo standardov, ki jih predlagajo predstavniki razli\xc4\x8dnih podjetij, vladnih ustanov, zdru\xc5\xbeenj potro\xc5\xa1nikov ipd. ter s tem omogo\xc4\x8da zdru\xc5\xbeljivost izdelkov razli\xc4\x8dnih proizvajalcev. Poleg tega skrbi za zdru\xc5\xbeljivost s tujimi standardi._NEWLINE_Med drugim dolo\xc4\x8da tudi standarde na podro\xc4\x8dju komunikacij in ra\xc4\x8dunalni\xc5\xa1tva.'